**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek**

**PRORAČUNSKA OBRAZLOŽENJA 2025. – 2027.**

**OBRAZLOŽENJE OPĆEG DIJELA FINANCIJSKOG PLANA**

Sukladno članku 36. novog Zakona o proračunu (NN 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

**PRIHODI I PRIMICI**

Planirani prihodi za proračunsku 2025.-2027.g. su u skladu sa dobivenim limitima za izvor Opći prihodi i primici 11. Iznos prihoda za pokrivanje redovne djelatnosti fakulteta za 2025.g. godinu s izvora 11 iznosi 5.877.441 EUR za 2026.g. iznosi 5.906.334 EUR i za 2027.g. iznosi 5.935.371 EUR. Prihodi za programsko financiranje za 2025.g. su planirani u iznosu od 684.006 EUR, a za 2026.g. i 2027.g. su planirani u istom iznosu. Prihodi za posebne namjene su planirani u iznosu od 850.000 EUR temeljem prihoda u prošloj godini, a odnose se na prihode od školarina. Vlastiti prihodi su planirani na temelju procijene obavljanja poslova na tržištu, najmova i stručnih poslova koji će biti provedeni u narednim godinama. Planirani iznos prihoda od donacija se u najvećem dijelu odnosi na prihode od provođenja projekata koji su planirani za provedbu u 2025.g. prema podatcima Ureda za međunarodnu suradnju i projekte koje su dostavili voditelji projekata. Projekti planirani iz donacija su: Istraživanje naprednih algoritama i rješenja inovativne poslovne inteligencije u oblaku -NPOO.C3.2.R3-I1.04.0128, Agriculture Next Generation (ANG),BALANCE2GRID, SPIN projekt "CLOAK&DAGGER", Razvoj modela obrade prostornih podataka i strojnog učenja u projektima istraživanja vodnih površina i ABAKUS. Planirani prihodi za ostale pomoći odnose se na projekte koji će se provoditi u narednim godinama kao što su projekti HRZZ, EURO CC, DATA CROSS i temelje se na predviđenoj dinamici provođenja navedenih projekata. Na izvoru 51 planirani su prihodi za projekt čija sredstva dobivamo iz EU - REsearch-based teaching for life-long LEARNing (RELEARN), SynGRID-Creating synergies in Widening countries on the topic of low-voltage grid management i EFRR (Interreg Croatia-Serbia)-2024-Cooperative Advancement in Green technologies: Research, Innovation and Capacity Enhancement through LivingLAB green Studio 1.0. Za projekt Znanstveno-istraživački centar elektrotehnike i računarstva planirani su prihodi u 2025.g. u iznosu od 18.727.857 EUR iz Mehanizma za oporavak i otpornost - STVARANJE OKVIRA ZA PRIVLAČENJE STUDENATA I ISTRAŽIVAČA NA STEM I ICT PODRUČJIMA - NPOO (C3.2.R2) na izvoru 581, a za 2026.g. 10.710.514 EUR. Također su na izvoru 581 planirani projekti EnvioDev - mobilni IoT uređaj za praćenje parametara okoliša urbanih područja u stvarnom vremenu-NPOO.C3.2.R3-I1.02.0008, Zaslon za prikaz Brailleovog pisma zasnovan na dugovalnom infracrvenom zračenju - NPOO.C3.2.R3-I1.05.0191 i FireSense - Proaktivni i autonomni AIoT sustav za detekciju požarne opasnosti u stvarnom vremenu zasnovan na multimodalnoj dubokoj neuronskoj mreži u Industriji 5.0 - NPOO.C3.2.R3-I1.05.0337 iz Mehanizma za oporavak i otpornost 'POBOLJŠANJE UČINKOVITOSTI JAVNIH ULAGANJA NA PODRUČJU ISTRAŽIVANJA, RAZVOJA I INOVACIJA - NPOO (C3.2.R3).

**RASHODI I IZDACI**

Rashodi planirani iz izvora 11 Opći prihodi i primici za proračunsku 2025. – 2027.g. planirani su sukladno danim limitima. Najveći dio rashoda za redovnu djelatnost s izvora 11 se odnosi na plaće za redovan rad u iznosu od 4.810.386 EUR i za doprinose u iznosu od 803.152 EUR za 2025. godinu. Kod rashoda za programsko financiranje iz izvora 11 najveći planirani rashodi su za intelektualne usluge 150.000 EUR, energiju 100.000 EUR za sve tri godine, za službena putovanja u iznosu od 40.000 EUR, zakupnine i najamnine te uredski materijal i uredska oprema su planirani u iznosima od 30.000 EUR. Rashodi iz vlastitih sredstava planirani su prema procijeni troškova iz prijašnjih godina te nema značajnih odstupanja, a najvećim dijelom su planirani za plaće, rashode za zaposlene, intelektualne usluge i službena putovanja. Rashodi za posebne namjene na izvoru 43 planirani su za rashode obavljanja redovne djelatnosti fakulteta i to najvećim dijelom za plaće, doprinose, ostale rashode za zaposlene te intelektualne usluge, uredski materijal, energiju, zakupnine, reprezentacija i materijal kao i dijelovi za tekuće investicijsko održavanje te za ostale redovne troškove poslovanja. Također u značajnije rashode sa izvora 43 planirani su troškovi nabavke uredske, komunikacijske i laboratorijske opreme. Rashodi na izvorima 61 Donacije, 52 Ostale pomoći, 51 Pomoći EU su planirani prema dinamici provođenja projekata i njihovim planovima. Na izvoru 581 planirani su rashodi za projekte EnvioDev - mobilni IoT uređaj za praćenje parametara okoliša urbanih područja u stvarnom vremenu-NPOO.C3.2.R3-I1.02.0008, Zaslon za prikaz Brailleovog pisma zasnovan na dugovalnom infracrvenom zračenju - NPOO.C3.2.R3-I1.05.0191 i FireSense - Proaktivni i autonomni AIoT sustav za detekciju požarne opasnosti u stvarnom vremenu zasnovan na multimodalnoj dubokoj neuronskoj mreži u Industriji 5.0 - NPOO.C3.2.R3-I1.05.0337 iz Mehanizma za oporavak i otpornost 'POBOLJŠANJE UČINKOVITOSTI JAVNIH ULAGANJA NA PODRUČJU ISTRAŽIVANJA, RAZVOJA I INOVACIJA - NPOO (C3.2.R3) prema planiranoj dinamici trošenja. Također su na izvoru 581 planirani rashodi za Znanstveno-istraživački centar elektrotehnike i računarstva iz Mehanizma za oporavak i otpornost - STVARANJE OKVIRA ZA PRIVLAČENJE STUDENATA I ISTRAŽIVAČA NA STEM I ICT PODRUČJIMA - NPOO (C3.2.R2) za intelektualne usluge, usluge promidžbe i informiranja i najveći dio 18.727.857 EUR za samu izgradnju objekta u 2025.g, 10.710.514 EUR u 2026.g.

**PRIJENOS SREDSTAVA IZ PRETHODNE U SLJEDEĆU GODINU**

Planirani donos prihoda za posebne namjene u 2025.g. godini iznosi 482.402 EUR i odnosi se na prihode od školarina koji će se koristiti za troškove redovnog poslovanja u 2025.g. Odnos prihoda za posebne namjene za 2025.g. iznosi 822.402 EUR i odnosi se na školarine. Planirani donos prihoda na ostalim pomoćima iznosi 153.000 EUR i odnosi se na prihode projekata koji su bili pred financirani iz drugog izvora i sredstva projekata čije provođenje se nastavlja u 2025.g.. Također odnos prihoda na ostalim pomoćima za 2025.g., 2026.g. i 2027.g. se odnose na prihode projekta koji se prenose zbog dinamike potrošnje po planu projekta i prihode za projekte koji su pred financirani iz drugih izvora.

Planirani donos sredstava na izvoru Vlastitih prihoda je 174.148 EUR i odnosi se na prihode ostvarene na tržištu od najma i stručnih projekata kao i odnos u 2026.g.

Donos na izvoru 51 je dio prihoda za projekt „REsearch-based teaching for life-long LEARNing“ (RELEARN), a dio sredstava se odnosi na refundacije za financiranje iz drugog izvora. Odnos prihoda na izvoru 51 se odnosi na sredstva refundacija za projekte financirane iz drugog izvora.

Donos sredstava na izvoru 61 odnosi se na sredstva projekata IRI kao i odnos na izvoru 61, što predstavlja prihode IRI projekata i planirani su na temelju dinamike provedbe IRI projekta.

**UKUPNE I DOSPJELE OBVEZE**

U ovom dijelu svaki proračunski i izvanproračunski korisnik treba prikazati stanje ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine. Tražene podatke potrebno je iskazati na sljedeći način:

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 522.969,15 | 491.806,39 |
| Dospjele obveze | 2.221,78 | 2.221,78 |

U Osijeku, 13. prosinca 2024.g.

 Dekan:

 Prof.dr.sc. Tomislav Matić